**1.** **Ievads sociālajās aktivitātēs senioriem**

**2.** **Ievads sociālajās aktivitātēs senioriem**

Savā dzīvē jūs laikam esat ievērojuši, ka... daudzi cilvēki rūpējas tikai par savām šaurā loka interesēm,... bet ir daži cilvēki, kas domā par labumu visiem, viņi raizējas par citu cilvēku problēmām.

Senioriem kā mūsdienu sabiedrības neatņemamai daļai ir visas cilvēktiesības, tostarp pilsoņu tiesības, un viņi var būt vienlīdzīgi dalībnieki savas kopienas, reģiona un valsts politiskajā un sabiedriskajā dzīvē, paužot savu pilsonisko nostāju visos jautājumos.

Bet vai tas notiek realitātē? Vai senioriem ir iespēja izmantot savas pilsoniskās tiesības un būt sociāli aktīviem?

**3. Valsts atbildība par saviem pilsoņiem**

Mūsdienu valstīm ir juridisks pienākums aizsargāt un veicināt cilvēktiesības, tostarp tiesības uz sociālo nodrošinājumu, un radīt apstākļus, kur cilvēki var īstenot savas tiesības bez diskriminācijas. Valsts vispārējā atbildība ietver pienācīgu pabalstu nodrošināšanu saskaņā ar skaidriem un pārredzamiem atbilstības kritērijiem, kā arī iestāžu un pakalpojumu sniedzēju pareizu pārvaldību.

Valsts uzņemas atbildību par saviem pilsoņiem tamdēļ, lai: veicinātu sabiedrības un katra tās locekļa radošumu, un lai rastos idejas, kas palīdzētu mūsu valstij kļūt par modernu, atvērtu pasaulei valsti, stiprināt tās nacionālo identitāti, mudināt ikvienu iedzīvotāju realizēt savas iespējas, uzņemoties atbildību par sevi, valsti un apkārtējo vidi. Šeit ir daži valsts specifiski uzdevumi: radīt apstākļus aktīvai un atbildīgai līdzdalībai demokrātiskās valsts un pilsoniskās sabiedrības dzīvē; pievērst īpašu uzmanību pilsoniskās atbildības attīstībai globālu problēmu risināšanā, tāpēc tiek uzsvērta tautiskās piederības un pilsoniskās piederības atšķirīgā būtība daudzkultūru sabiedrībā - indivīda un sabiedrības spēja atzīt pasaules pārmaiņas, kultūras daudzveidību, toleranci pret citiem, nacionālo minoritāšu tiesības, saglabāt nacionālo identitāti kultūras daudzveidības kontekstā; stiprināt identitāti, pilsoniskumu, atbildību un sadarbību.

**4. Pilsonība un pilsoniskā līdzdalība**

Būt pilsonim nozīmē pieņemt šīs valsts pastāvošo tiesisko kultūru un uzņemties konkrētus pienākumus, kas noteikti ar likumu. Pilsonība nav tik daudz tiesību jēdziens kā filozofija. Tā ir vairāk apņemšanās uzņemties tiesības un pienākumus, rūpējoties par sabiedrības nākotni, izmantot dalības piedāvātās iespējas (valstī vai organizācijā).

Terminu “pilsoniskā līdzdalība” bieži lieto, lai norādītu uz netiešas līdzdalības veidiem, piemēram, dalību interešu grupās, vai arī līdzdalību nevalstiskajās organizācijās. Pilsoņu dalība valsts pārvaldē ir viena no svarīgākajām demokrātijas, kā arī brīvās un atvērtās sabiedrības iezīmēm. Tas sniedz sabiedrības atbalstu valsts sociālajai politikai, jo cilvēkiem patīk, kad interesējas par viņu uzskatiem svarīgos jautājumos, kas ietekmē viņu dzīvi.

**5.** **Pilsoņu līdzdalības nozīmīgums valsts pārvaldē**

Pēc pētnieku domām, ir jābūt saiknei starp pilsoņiem un valdību, kad valdība informē un uzklausa pilsoņus, un pilsoņi izsaka valdībai savu viedokli un vēlmes.

Lūk, daži iemesli, kāpēc pilsoņu līdzdalība lēmumu pieņemšanas procesos ir efektīva un svarīga:

• tas veicina dialogu starp sabiedrību un vietējām pašvaldībām;

• uzlabo valsts iestāžu pārredzamību un pārskatatbildību, tādējādi radot labas pārvaldības apstākļus;

• palīdz risināt konkrēta reģiona problēmas un vienlaikus nodrošināt pilsoņu viedokļu ievērošanu svarīgos politiskajos lēmumos;

• palīdz noteikt kopienas vajadzības un prioritātes;

• sniedz nepieciešamo informāciju, lai pieņemtu vislabāko lēmumu, un dod iespēju cilvēkiem izskaidrot, kad ir jāpieņem sarežģīts vai nepopulārs lēmums;

• ļauj ierēdņiem parādīt cilvēkiem, ka viņi pārzina savu darbu un strādā atbildīgi, apkalpo iedzīvotājus;

• var stimulēt kopienas radošumu, ļaut izmantot iedzīvotāju talantus;

• attīsta savstarpēju uzticēšanos;

• var palīdzēt ierēdņiem atrisināt konfliktus, panākt vienprātību un nodrošināt iedzīvotāju atbalstu;

• var palīdzēt pielāgot un uzlabot valsts sociālās politikas programmas, lai nodrošinātu sabiedrības atbalstu;

**6.** **Kā seniori var ietekmēt sabiedrisko domu un lēmumu pieņemšanas procesu?**

**Gados vecākiem pilsoņiem ir vairākas iespējas:**

Iedzīvotājiem, nevalstisko organizāciju pārstāvjiem, atsevišķu jomu speciālistiem ir iespēja **piedalīties** dažādu institūciju **sanāksmēs**, iesaistīties **darba grupās un komisijās**. Vairumā gadījumu šādās sanāksmēs notiek lēmumu apstiprināšana, tāpēc ir svarīgi, lai iedzīvotāji būtu iesaistīti šolēmumu sagatavošanas procesā, pirms lēmumu projekti nonāk līdz galīgajai sēdei.

Senioriem ir vēl arī citasiespējas piedalīties sabiedriskajā politikā: sabiedriskās apspriešanas, lūgumraksti, e-demokrātijas rīki, komentāri iestāžu Facebook kontos, tikšanās ar valdības amatpersonām.

Vēl viena iespēja ir piedalīties Vietējo kopienu padomēs, ko paredz jauns “Pašvaldību likums” (likumprojekts, iesniegts VARAM 2020.gada 30.septembrī).

**Vietējās kopienas padomi** veido atsevišķas personas, vietējās kopienas pārstāvji (tai skaitā vecāka gadagājumacilvēki - seniori), sabiedrisko un reliģisko draudžu organizāciju pārstāvji, kas rīkojas atbilstoši vietējās kopienas, valsts, pašvaldību vajadzībām. Vietējo kopienu padomēm ir tiesības izlemt, piemēram, kam izmantot piešķirtos līdzekļus. Tās var būt sociālas aktivitātes, darbības, kas uzlabo jauniešu nodarbinātību, kultūras un izglītības aktivitātes, sports un veselība, kā arī publisko telpu apsaimniekošana.

**7.** **Pilsoniskās sabiedrības koncepcija un būtība**

Kas ir pilsoniskā sabiedrība? Tā ir joma, kurā indivīdi brīvprātīgi apvienojas un veido grupas, rīkojas grupas un sabiedrības interesēs, apspriež svarīgas un dažkārt mazāk svarīgas lietas. Pilsoniskās sabiedrības organizācija veicina individuālo un kolektīvo cilvēktiesību nodrošināšanu, tostarp tiesības uz dzīvību, brīvību, izglītību, attīstību, cieņu, pienācīgu darbu, sociālo taisnīgumu un cilvēku vienlīdzību.

Kā jau minējām, ir dažādi cilvēku tipi. Ir maz ticams, ka tie cilvēki, kas dzīvo savu personisko/ ģimenes dzīvi un rūpējas tikai par savām šaurā loka interesēm, būs ieinteresēti par aktīvas līdzdalības iespējām. Tomēr ir vēl viena cilvēku grupa - aktīvie pilsoņi, kas izmanto demokrātiskas sabiedrības sniegtās iespējas, - piedalās lēmumu pieņemšanas procesos, organizē mītiņus un demonstrācijas, vāc parakstus lūgumrakstiem, apvienojas asociācijās un piedalās brīvprātīgajā darbā. Aktīvie pilsoņi ir unikāli un radoši indivīdi, kuriem piemīt kritiskā domāšana par sabiedrisko dzīvi vai par pašu valsti, tās varu. Aktīva un labi organizēta pilsoniskā sabiedrība var kļūt par opozīciju pašas valsts valdībai. Pilsoniskā sabiedrība ir viens no būtiskajiem kritērijiem valsts attīstībai visās demokrātiskajās valstīs.

Tomēr mūsu sabiedrībā pilsonības jēdziens līdz šim ir konservatīvi saistīts tikai ar etniskās piederības jautājumu, nevis ar valsts piederības aspektu. Valsts iedzīvotāji sevi vairāk identificē ar tautas kultūru, vēsturisko pagātni, bet ne ar valsti, tās institūcijām, pilsoņu tiesībām un pienākumiem. Galveno lomu spēlē izcelsme, valoda, tradīcijas un paražas, kā arī valsts vēsture tiek uztverta kā pilsonības pamats.

Pilsonība nav kaut kas tāds, ko var iedomāties eksistējam atsevišķi no indivīda, un tas nav kaut kas tāds, ko šajā cilvēkā var ieviest bez viņa paša pūlēm, bez viņa zināšanām vai pat pret viņa gribu. Pilsonība ir jāuztver kā atbildības ideja. Tikai persona, kurai ir tiesības lemt, kura izvirza sev mērķus un meklē veidus, kā tos sasniegt, ir atbildīga par šādas izvēles sekām.

**8.** **Pilsoniskās sabiedrības saturs**

Neskatoties uz atšķirīgajiem likumiem katrā valstī, pilsoniskā sabiedrība parasti ietver: nevalstiskās organizācijas, labdarības fondus un reliģiskās organizācijas, klubus un citas interešu grupas.

**9.** **Nevalstiskās organizācijas**

Nevalstiskās organizācijas (NVO) ir brīvprātīgas pilsoņu apvienības, labdarības organizācijas un nodibinājumi, kuras veicina vietējo iedzīvotāju aktīvu līdzdalību lēmumu pieņemšanas procesos un balstās uz bezpeļņas principiem.

NVO joprojām nav vispāratzīta nosaukuma. Tās tiek sauktas dažādi: “bezpeļņas”, “nekomerciālās”, “brīvprātīgās”, “trešā sektora”, “pilsoniskā sabiedrība”.

**Nevalstiskajām** organizācijām ir šādas iezīmes:

• neatkarība no valdības un valsts pārvaldes;

• bezpeļņas princips (saņemtā peļņa netiek sadalīta dibinātāju vai biedru starpā, bet tiek ieguldīta statūtos paredzētajās pamatdarbībās);

• pašpārvalde un brīvprātīgais darbs (biedru brīva iestāšanās un izstāšanās);

• kalpo sabiedrības interesēm;

• nav mērķa uz varu un tiešu dalību vēlēšanās.

**10.** **Nevalstiskās organizācijas senioriem latvijā**

Latvijā ir dažas organizācijas, kas apvieno vecāka gadagājuma cilvēkus:

1. Latvijas Pensionāru federācija
2. Biedrība “Rīgas aktīvo senioru alianse” (RASA)
3. Biedrība "Sociālās attīstības aģentūra "Pieci airi"" - SENIORU SKOLA Krāslavā
4. Biedrība "Kuldīgas Senioru skola"

**11.** **Reģionālo kopienu senioru nevalstisko organizāciju izveide**

Kopienas nozīme patiešām ir ievērojama, ņemot vērā tās ietekmi uz to, cik cilvēki labklājīgi noveco. Nosacītās kopienas definīcijās ietilpst tuvi ģimenes locekļi un draugi, skatoties plašāk, tā ir vietējā sabiedrība. Ir skaidrs, ka saliedēta kopiena ir viens no izšķirošajiem faktoriem veselīgas un veiksmīgas novecošanas nodrošināšanā.

Kā ir iespējams radīt kopības sajūtu? Viens no veidiem – iesaistīt vecāka gadagājuma cilvēkus mazās reģionālās kopienas organizācijās. ... Iemesli senioru iesaistīšanai mazākās reģionālās kopienas organizācijās:

• līdzdalības nodrošināšana sabiedriskajā un politiskajā dzīvē;

• līdzdalība darba tirgū un finansiālā drošība;

• mācību iespējas nodrošināšana visa mūža garumā;

• medicīniskās aprūpes kvalitātes un pieejamības uzlabošana, lai samazinātu viņu saslimstību un mirstību no galvenajām neinfekcijas slimībām un ārējiem cēloņiem;

• paaudžu savstarpējo attiecību stiprināšana

un brīvprātīgā darba vecāka gadagājuma cilvēku vidū popularizēšana.

12. **Diskusjas jautājumi:**

Kā jūs domājat: kas mudinātu seniorus vairāk iesaistīties lēmumu pieņemšanā?

Vai viņi jūtas pilsoniski un sociāli atbildīgi? Kāpēc?

Kas traucē senioriem piedalīties lēmumu pieņemšanas procesos?

Kādus piedalīšanās rezultātus sagaida gados vecāki cilvēki?

Kādas NVO jūsu pilsētā vai reģionā jūs zināt?

Kuras no tām strādā, lai uzlabotu senioru dzīvi?

Kādas tēmas būtu visatbilstošākās (sociālās garantijas, pensijas, veselības aprūpe, izglītība, kultūra utt.)?

Kāds ir jūsu viedoklis par nevalstisko organizāciju darbību?

13. **Paldies!**